Source: http://docplayer.cz/67187719-Studijny-poriadok-trnavskej-univerzity-v-trnave-z-27-juna-2013-zverejneny-na-uradnej-vyveske-trnavskej-univerzity-v-trnave-dna-9.html
Timestamp: 2018-01-20 07:58:59+00:00
Document Index: 5332695

Matched Legal Cases: ['čl.1', 'čl. 2', 'čl. 3', 'čl. 2', 'čl. 4', 'čl. 5', 'čl. 6', 'čl. 7', 'čl. 8', 'čl. 9', 'čl. 10', 'čl. 11', 'čl. 12', 'čl. 13', 'čl. 14', 'čl. 15', 'čl. 16', 'čl. 17', 'čl. 18']

Študijný poriadok Trnavskej univerzity v Trnave z 27. júna 2013 zverejnený na úradnej výveske Trnavskej univerzity v Trnave dňa 9. - PDF
Download "Študijný poriadok Trnavskej univerzity v Trnave z 27. júna 2013 zverejnený na úradnej výveske Trnavskej univerzity v Trnave dňa 9."
1 Študijný poriadok Trnavskej univerzity v Trnave, z 27. júna Študijný poriadok Trnavskej univerzity v Trnave z 27. júna 2013 zverejnený na úradnej výveske Trnavskej univerzity v Trnave dňa 9. júla 2013 Akademický senát Trnavskej univerzity v Trnave (ďalej len akademický senát univerzity ) sa podľa 9 ods. 1 písm. b) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len zákon ) uzniesol dňa 27. júna 2013 na tomto Študijnom poriadku Trnavskej univerzity v Trnave: PRVÁ ČASŤ ZÁKLADNÉ USTANOVENIA čl.1 Úvodné ustanovenie Študijný poriadok Trnavskej univerzity v Trnave (ďalej len univerzita ) upravuje podmienky prijatia na štúdium a pravidlá štúdia na univerzite pre študijné programy uskutočňované na univerzite, ako aj na fakultách univerzity (ďalej len fakulta ). čl. 2 Vysokoškolské vzdelanie a jeho stupne (1) Univerzita poskytuje vzdelávanie v rámci akreditovaných študijných programov podľa študijných plánov zostavených v súlade s pravidlami študijných programov. Súčasťou štúdia podľa každého študijného programu je aj záverečná práca, ktorá spolu s jej obhajobou tvorí jeden predmet; obhajoba záverečnej práce patrí medzi štátne skúšky. (2) Študent úspešným ukončením štúdia v študijnom programe získa vzdelanie v študijnom odbore alebo v kombinácii študijných odborov. (3) Študijný program je súbor predmetov, ktoré pozostávajú zo vzdelávacích činností, ktorými sú najmä prednáška, seminár, cvičenie, záverečná práca, projektová práca, laboratórne práce, stáž, exkurzia, odborná prax, štátna skúška a ich kombinácie a súbor pravidiel zostavený tak, že úspešné absolvovanie týchto vzdelávacích činností pri zachovaní uvedených pravidiel umožňuje získať vysokoškolské vzdelanie. (4) Študijný program možno študovať v: a) prvom stupni vysokoškolského štúdia ako bakalársky študijný program, b) druhom stupni vysokoškolského štúdia ako magisterský študijný program, c) treťom stupni vysokoškolského štúdia ako doktorandský študijný program. (5) V prípadoch povolených Ministerstvom školstva, vedy, výskumu a športu Slovenskej republiky (ďalej len ministerstvo ) je prvý a druhý stupeň vysokoškolského štúdia spojený do jedného celku. (6) Bakalársky študijný program ako študijný program prvého stupňa (ďalej len bakalárske štúdium ) sa zameriava na získanie teoretických poznatkov a praktických poznatkov založených na súčasnom stave vedy alebo umenia. Profesijne orientované bakalárske študijné programy sa zameriavajú na zvládnutie použitia týchto poznatkov pri výkone povolania. Akademicky orientované bakalárske študijné programy sa zameriavajú na pokračovanie vo vysokoškolskom štúdiu druhého stupňa. Záverečnou prácou v bakalárskom štúdiu je bakalárska práca. Absolventi bakalárskeho štúdia získavajú vysokoškolské vzdelanie prvého stupňa. (7) Štandardná dĺžka štúdia pre bakalárske štúdium vrátane odbornej praxe je a) v dennej forme štúdia najmenej tri a najviac štyri akademické roky,
2 Študijný poriadok Trnavskej univerzity v Trnave, z 27. júna b) v externej forme štúdia najmenej tri a najviac päť akademických rokov. Počet kreditov, ktorých dosiahnutie je podmienkou riadneho skončenia štúdia, pre bakalárske štúdium so štandardnou dĺžkou štúdia je najmenej 180 kreditov. (8) Magisterský študijný program druhého stupňa (ďalej len magisterské štúdium ) sa zameriava na získanie teoretických a praktických poznatkov založených na súčasnom stave vedy, techniky alebo umenia a na rozvíjanie schopnosti ich tvorivého uplatňovania pri výkone povolania alebo pri pokračovaní vo vysokoškolskom štúdiu podľa doktorandského študijného programu. Záverečnou prácou magisterského štúdia alebo podľa spojeného prvého a druhého stupňa študijného programu je diplomová práca. Absolventi magisterského štúdia získavajú vysokoškolské vzdelanie druhého stupňa. (9) Štandardná dĺžka štúdia pre magisterské štúdium vrátane odbornej praxe je a) v dennej forme štúdia najmenej jeden a najviac tri akademické roky, b) v externej forme štúdia najmenej dva a najviac štyri akademické roky. Počet kreditov, ktorých dosiahnutie je podmienkou riadneho skončenia štúdia, pre študijný program druhého stupňa so štandardnou dĺžkou štúdia je najmenej 60 kreditov... (10) Absolventi študijných programov, ktorí získali titul "magister" alebo obdobných študijných programov v zahraničí, môžu vykonať rigoróznu skúšku, ktorej súčasťou je aj obhajoba rigoróznej práce v študijnom odbore, v ktorom získali vysokoškolské vzdelanie, alebo v príbuznom študijnom odbore. (11) Doktorandský študijný program (ďalej len doktorandské štúdium) ako študijný program tretieho stupňa sa zameriava na získanie poznatkov založených na súčasnom stave vedeckého a umeleckého poznania a najmä na vlastnom príspevku študenta k nemu, ktorý je výsledkom vedeckého bádania a samostatnej tvorivej činnosti v oblasti vedy alebo techniky alebo samostatnej teoretickej a tvorivej činnosti v oblasti umenia. Absolventi doktorandského štúdia získavajú vysokoškolské vzdelanie tretieho stupňa. (12) Štandardná dĺžka štúdia pre doktorandské štúdium a) v dennej forme štúdia je tri alebo štyri akademické roky; počet kreditov, ktorých dosiahnutie je podmienkou riadneho skončenia štúdia, pre doktorandské štúdium v dennej forme štúdia so štandardnou dĺžkou štúdia 1. tri akademické roky je 180 kreditov, 2. štyri akademické roky je 240 kreditov, b) v externej forme štúdia je štyri alebo päť akademických rokov; počet kreditov, ktorých dosiahnutie je podmienkou riadneho skončenia štúdia, pre doktorandské štúdium so štandardnou dĺžkou štúdia 1. štyri akademické roky je 180 kreditov, 2. päť akademických rokov je 240 kreditov. (13) Záverečnou prácou doktorandského štúdia je dizertačná práca. (14) Každý študijný program má svojho garanta, ktorý je vysokoškolským učiteľom zaradeným na funkčnom mieste profesora alebo na funkčnom mieste docenta v príslušnom alebo príbuznom študijnom odbore v závislosti od stupňa vysokoškolského štúdia, ktoré sa podľa študijného programu uskutočňuje. Garanta vymenúva rektor alebo dekan fakulty (ďalej len dekan ), ak sa študijný program uskutočňuje na fakulte. čl. 3 Formy štúdia a metódy štúdia (1) Študijný program sa na univerzite alebo fakulte môže uskutočňovať v dennej forme štúdia alebo v externej forme štúdia. (2) Denná forma štúdia je organizovaná tak, že štúdium podľa odporúčaného študijného plánu zodpovedá v závislosti od študijného programu z hľadiska časovej náročnosti práci
3 Študijný poriadok Trnavskej univerzity v Trnave, z 27. júna študenta v rozsahu 1500 až 1800 hodín za akademický rok vrátane samostatného štúdia a samostatnej tvorivej činnosti. (3) Externá forma štúdia je organizovaná tak, že štúdium podľa odporúčaného študijného plánu zodpovedá v závislosti od študijného programu z hľadiska časovej náročnosti práci študenta v rozsahu 750 až 1440 hodín za akademický rok vrátane samostatného štúdia a samostatnej tvorivej činnosti. (4) Vzdelávacie činnosti podľa čl. 2 ods. 3 sa môžu uskutočňovať: a) prezenčnou metódou, b) dištančnou metódou alebo c) kombinovanou metódou. (5) Prezenčná metóda štúdia spočíva vo vyučovaní s priamym kontaktom učiteľa so študentom. (6) Dištančná metóda nahrádza priamy kontakt učiteľa so študentom komunikáciou prostredníctvom komunikačných prostriedkov, najmä prostriedkov založených na využívaní počítačových sietí. (7) Pri dennej forme a externej forme uskutočňovania študijného programu sa používajú rovnaké metódy. Ak používanie rovnakých metód nie je možné, prípadné nevyhnutné rozdiely v uskutočňovaní študijného programu v dennej forme a externej forme nesmú mať negatívny vplyv na výsledky vzdelávania. čl. 4 Akademický rok a jeho organizácia (1) Akademický rok sa začína 1. septembra bežného roka a končí sa 31. augusta nasledujúceho roka. (2) Akademický rok sa na univerzite alebo fakulte člení na zimný semester a letný semester. Každý semester sa skladá z výučbovej časti a skúškového obdobia. Výučbová časť semestra trvá v rozsahu najmenej 12 týždňov a najviac 14 týždňov. Skúškové obdobie trvá najmenej 5 týždňov. (3) Bakalárske a magisterské štúdium sa začína začiatkom prvého semestra akademického roka. Doktorandské štúdium sa môže začať aj začiatkom druhého semestra akademického roka. (4) Štúdium študijného programu je členené do jednotlivých úsekov štúdia tak, aby bolo možné uskutočňovať priebežnú kontrolu štúdia a zápis do ďalšieho úseku štúdia. Úsekom štúdia je semester alebo jeho celočíselné násobky. Úseky štúdia sú pre obe formy štúdia podľa tohto študijného poriadku stanovené v jednotlivých študijných programoch. (5) Rámcový časový harmonogram akademického roku stanoví rektor najneskôr do 30. apríla bežného roka. (6) Konkrétny časový harmonogram akademického roka pre študijné programy uskutočňované na fakulte stanoví dekan najneskôr do 30. mája bežného roka. DRUHÁ ČASŤ ŠTÚDIUM V BAKALÁRSKOM, MAGISTERSKOM A DOKTORANDSKOM ŠTUDIJNOM PROGRAME čl. 5 Prijatie na štúdium (1) Základnou podmienkou prijatia na bakalárske štúdium alebo na štúdium študijného programu podľa 53 ods. 3 zákona je získanie úplného stredného vzdelania alebo úplného
4 Študijný poriadok Trnavskej univerzity v Trnave, z 27. júna stredného odborného vzdelania. (2) Základnými podmienkami prijatia na štúdium študijného programu druhého stupňa podľa 53 ods. 1 zákona je vysokoškolské vzdelanie prvého stupňa alebo vysokoškolské vzdelanie druhého stupňa, pričom súčet počtu získaných kreditov za predchádzajúce vysokoškolské štúdium, ktorým bolo získané vysokoškolské vzdelanie, a počtu kreditov potrebných na riadne skončenie študijného programu druhého stupňa, na ktorý sa uchádzač hlási, musí byť najmenej 300 kreditov. (3) Základnou podmienkou prijatia na doktorandské štúdium je vysokoškolské vzdelanie druhého stupňa. (4) Univerzita alebo fakulta, ak sa študijný program uskutočňuje na fakulte, môže určiť na prijatie na štúdium jednotlivých študijných programov ďalšie podmienky s cieľom zabezpečiť, aby sa na štúdium dostali uchádzači s potrebnými schopnosťami a predpokladmi. Určené podmienky a spôsob overovania ich splnenia musia umožňovať výber uchádzačov, ktorí prejavia najvyššiu mieru schopností na štúdium. (5) V prijímacom konaní uchádzač preukáže splnenie podmienok prijatia na štúdium. (6) Uchádzač o štúdium je povinný doručiť písomnú prihlášku na štúdium na univerzitu alebo na fakultu, na ktorej sa uskutočňuje príslušný študijný program. (7) O prijatí na štúdium študijného programu, ktorý uskutočňuje fakulta, rozhoduje dekan. O prijatí na štúdium študijného programu, ktorý uskutočňuje univerzita, rozhoduje rektor. (8) Uchádzač môže podať žiadosť o preskúmanie rozhodnutia o výsledku prijímacieho konania. Žiadosť sa podáva orgánu, ktorý rozhodnutie vydal, v lehote do ôsmich dní odo dňa jeho doručenia. (9) Podmienky a proces prijímacieho konania upravujú študijné poriadky fakúlt. čl. 6 Zápis na štúdium (1) Oznámením rozhodnutia o prijatí na štúdium vzniká uchádzačovi právo na zápis na štúdium. (2) Uchádzač prijatý na štúdium sa stáva študentom dňom zápisu na štúdium. Zápis sa koná na univerzite v termíne stanovenom rektorom alebo na fakulte, ktorá uskutočňuje príslušný študijný program, v termíne stanovenom dekanom v súlade s rámcovým časovým harmonogramom. (3) Termíny, miesto a spôsob zápisu musia byť v dostatočnom časovom predstihu zverejnené na úradnej výveske a na webovom sídle univerzity alebo fakulty. (4) Ak sa zápis uchádzača prijatého na štúdium uskutoční pred začiatkom akademického roka, v ktorom sa má začať jeho štúdium, uchádzač sa stáva študentom od začiatku tohto akademického roka, ak do 15. augusta pred začatím tohto akademického roka neoznámi písomne vysokej škole, že svoj zápis ruší. (5) Právo uchádzača na zápis na štúdium podľa odseku 2 zaniká, ak na otázku vysokej školy alebo fakulty, či sa zapíše na štúdium, odpovie záporne, alebo do určeného termínu neodpovie. (6) Právo uchádzača, ktorý bol na štúdium prijatý podmienečne, na zápis na štúdium podľa odseku 1 zaniká, ak najneskôr v deň určený na zápis nepreukáže splnenie základných podmienok na prijatie. (7) Po zápise do registra študentov sa študentovi vydá preukaz študenta.
5 Študijný poriadok Trnavskej univerzity v Trnave, z 27. júna čl. 7 Priebeh štúdia (1) Štúdium v študijnom programe vo všetkých stupňoch vysokoškolského štúdia je založené na kreditovom systéme. (2) Študent má právo v každom akademickom roku zapísať si predmety na základe pravidiel a podmienok určených študijným programom. (3) Predmet je koncipovaný ako jednosemestrový. Každý predmet zaradený do príslušného semestra má priradený kód, názov a počet kreditov. (4) Predmety zaradené do študijného programu sa podľa záväznosti ich absolvovania členia na: a) povinné predmety, b) povinne voliteľné predmety, c) výberové predmety. (5) Povinné predmety sú tie, ktorých absolvovanie je podmienkou úspešného absolvovania časti štúdia alebo celého študijného programu. (6) Povinne voliteľné predmety sú tie, pre ktoré podmienkou úspešného absolvovania časti štúdia alebo celého študijného programu je absolvovanie určeného počtu týchto predmetov alebo získanie určeného počtu kreditov podľa výberu študenta v štruktúre určenej študijným programom. (7) Výberové predmety sú ostatné predmety v študijnom programe, prípadne predmety iného študijného programu alebo predmety študijného programu inej fakulty alebo vysokej školy. Študent si ich zapisuje na doplnenie svojho štúdia a na získanie dostatočného počtu kreditov v danej časti štúdia. (8) Výberový predmet z iného študijného programu si študent zapisuje po súhlase garanta predmetu. (9) Predmety zaradené do študijného programu sa podľa nadväznosti členia: a) predmety bez nadväznosti, b) predmety podmienené absolvovaním iných predmetov. (10) Štandardná záťaž študenta za celý akademický rok v dennej forme štúdia je vyjadrená počtom 60 kreditov, za semester 30 kreditov. Štandardná záťaž študenta za celý akademický rok v externej forme štúdia je vyjadrená počtom najviac 48 kreditov, v závislosti od štandardnej dĺžky štúdia príslušného študijného programu a počtu kreditov potrebných na jeho riadne skončenie. (11) Predmety, ktoré si študent zapísal v súlade s pravidlami študijného programu, tvoria svojou časovou následnosťou študijný plán študenta. (12) Výsledky hodnotenia predmetov sú evidované v Modulárnom akademickom informačnom systéme (ďalej len MAIS ). Fakulta môže určiť, že výsledky hodnotenia predmetov sa evidujú aj vo výkaze o štúdiu (indexe). čl. 8 Zhromažďovanie kreditov a absolvovanie predmetov (1) Kredity sú číselné hodnoty priradené k predmetom, vyjadrujúce množstvo práce potrebnej na nadobudnutie predpísaných výsledkov vzdelávania. (2) Každý absolvovaný predmet, ktorý sa hodnotí, má v študijnom programe priradený počet kreditov, ktoré študent získa po jeho úspešnom absolvovaní. Počet kreditov priradený k predmetu vyjadruje pomernú časť práce študenta potrebnú na jeho úspešné zvládnutie. (3) Úspešným absolvovaním predmetu študent získa kredity za daný predmet. Za príslušný predmet je možné v priebehu štúdia získať kredity iba raz.
6 Študijný poriadok Trnavskej univerzity v Trnave, z 27. júna (4) Kredity získané za absolvovanie predmetu sa zhromažďujú. Jednou z podmienok pokračovania v štúdiu je získanie potrebného počtu kreditov stanovených študijným programom. (5) Kredity získané na inej vysokej škole, od získania ktorých neuplynulo viac ako tri roky, môže rektor alebo dekan, ak sa študijný program uskutočňuje na fakulte, uznať na základe odporúčania garanta predmetu a vedúceho katedry. (6) Povinný predmet zapísaný, ale neabsolvovaný úspešne, je možné zapísať si počas štúdia ešte raz. Po druhom neúspešnom pokuse o absolvovanie povinného predmetu je študent vylúčený zo štúdia pre nesplnenie požiadaviek, ktoré vyplývajú zo študijného programu a tohto študijného poriadku a zákona. (7) Povinne voliteľný predmet zapísaný, ale neabsolvovaný úspešne, je možné zapísať si počas štúdia ešte raz alebo si namiesto neho vybrať iný z povinne voliteľných predmetov. Po druhom neúspešnom pokuse o absolvovanie vybraného povinne voliteľného predmetu je študent vylúčený zo štúdia. (8) Výberový predmet zapísaný, ale neabsolvovaný úspešne, je možné zapísať si počas štúdia ešte raz alebo si namiesto neho zapísať iný z ponuky výberových predmetov. V prípade, že študent dosiahol dostatočný počet kreditov, nemusí si zapísať žiadny výberový predmet. (9) Vyučujúci je povinný na začiatku semestra zverejniť podrobný sylabus predmetu a podmienky získania kreditov v MAIS, ktoré nemôže počas semestra meniť. (10) Kredity je možné uznať len tie, ktoré študent získal v rovnakom stupni štúdia. (11) Študent musí požiadať o uznanie kreditov do 31. októbra v príslušnom akademickom roku, ak fakulta nestanoví inak. (12) Uznávanie kreditov získaných v rámci programu Erasmus upravuje osobitný vnútorný predpis univerzity. čl. 9 Hodnotenie študijných výsledkov (1) Hodnotenie študijných výsledkov študenta v rámci štúdia predmetu sa uskutočňuje najmä: a) priebežnou kontrolou študijných výsledkov počas výučbovej časti daného obdobia štúdia, b) skúškou za dané obdobie štúdia, c) kombináciou priebežnej kontroly a skúšky. Spôsob kontroly študijných výsledkov si určuje fakulta. (2) Termín hodnotenia študijných výsledkov študenta určí skúšajúci a musí byť zverejnený. (3) Študenti sa na konanie skúšky prihlasujú spôsobom určeným dekanom fakulty. (4) Každý študent má právo na jeden riadny a dva opravné termíny. Pri opakovanom zapísaní neúspešne absolvovaného predmetu má študent právo na jeden riadny a jeden opravný termín. (5) Percentuálny pomer váh priebežného a záverečného hodnotenia musí byť zverejnený spolu so sylabom predmetu. (6) Hodnotenia výsledkov štúdia študenta sa uskutočňuje pomocou klasifikačnej stupnice, ktorá pozostáva z týchto šiestich stupňov: A - výborne (vynikajúce výsledky) = 1, B - veľmi dobre (nadpriemerné výsledky), 1,5 C - dobre (priemerné výsledky) = 2, D - uspokojivo (prijateľné výsledky) = 2,5, E - dostatočne (výsledky spĺňajú iba minimálne kritériá) = 3, FX - nedostatočne (výsledky nespĺňajú ani minimálne kritériá) = 4. (7) Na hodnotenie celkových študijných výsledkov študenta sa používa vážený študijný priemer. Vypočíta sa tak, že v hodnotenom období sa zrátajú súčiny počtu kreditov a číselného
7 Študijný poriadok Trnavskej univerzity v Trnave, z 27. júna hodnotenia podľa odseku 6 pre všetky predmety zapísané študentom a výsledok sa vydelí celkovým počtom kreditov zapísaných študentom za dané obdobie. Za predmety, ktoré si študent zapísal a neabsolvoval, sa do váženého študijného priemeru započíta známka 4. Predmety, ktoré nie sú hodnotené známkou, sa do výpočtu váženého študijného priemeru nezahŕňajú. čl. 10 Prerušenie štúdia (1) Štúdium študijného programu môže študentovi rektor alebo dekan, ak sa študijný program uskutočňuje na fakulte, prerušiť na odôvodnenú písomnú žiadosť študenta. (2) Štúdium možno prerušiť na jeden semester alebo jeho celočíselné násobky. Prerušiť štúdium možno aj opakovane. Študent môže v priebehu celého štúdia požiadať o prerušenie štúdia spolu najviac na dva roky, v prípade čerpania materskej a rodičovskej dovolenky najviac na tri roky. (3) Študent dňom prerušenia štúdia prestáva byť študentom univerzity a lehoty pre vykonanie študijných povinností mu prestávajú plynúť. Po prerušení štúdia rozhodne rektor alebo dekan, v prípade potreby, o zaradení študenta do zodpovedajúceho úseku štúdia. Ak počas prerušenia štúdia došlo k zmene študijného programu, v ktorom študent študoval, je študent povinný vykonať rozdielové skúšky podľa študijného programu. (4) Dekan neprerušuje študentovi štúdium, ak študent realizuje časť štúdia na domácej alebo zahraničnej vysokej škole, pokiaľ táto časť štúdia je súčasťou štúdia príslušného študijného odboru fakulty podľa jeho študijného programu. (5) Prerušenie štúdia u študenta doktorandského štúdia, ktorý sa prihlásil na tému dizertačnej práce vypísanú externou vzdelávacou inštitúciou, povoľuje v súlade s odsekom 1 dekan alebo rektor po kladnom vyjadrení riaditeľa externej vzdelávacej inštitúcie. (6) Študent, ktorému bolo štúdium prerušené, sa stáva študentom odo dňa opätovného zápisu na štúdium. TRETIA ČASŤ SKONČENIE ŠTÚDIA čl. 11 Štátna skúška (1) Každý študijný program musí ako jednu z podmienok na jeho úspešné absolvovanie obsahovať vykonanie štátnej skúšky alebo štátnych skúšok. (2) Štátna skúška sa môže skladať z viac častí. Priebeh a vyhlásenie výsledkov štátnej skúšky alebo jej časti sú verejné. (3) Súčasťou štúdia podľa každého študijného programu je aj záverečná práca, ktorá spolu s jej obhajobou tvorí jeden predmet; obhajoba záverečnej práce patrí medzi štátne skúšky. (4) Právo skúšať na štátnej skúške má len vysokoškolský učiteľ pôsobiaci vo funkcii profesor a docent a ďalší odborníci schválení vedeckou radou univerzity alebo fakulty; ak ide o bakalárske študijné programy, aj vysokoškolskí učitelia vo funkcii odborného asistenta s vysokoškolským vzdelaním tretieho stupňa. (5) Predsedu a členov skúšobných komisií na vykonanie štátnych skúšok určuje z osôb oprávnených skúšať pre študijné programy uskutočňované na univerzite rektor, pre študijné programy uskutočňované na fakulte dekan. Skúšobná komisia má najmenej štyroch členov. Pre jeden študijný program možno menovať viac komisií.
8 Študijný poriadok Trnavskej univerzity v Trnave, z 27. júna (6) Časti a jednotlivé predmety štátnej skúšky sú stanovené študijným programom. Medzi štátne skúšky patrí obhajoba záverečnej práce (bakalárska práca, diplomová práca, dizertačná práca). (7) Ak študent na štátnej skúške neprospel, má právo štátnu skúšku opakovať najviac dva razy. Študent opakuje tie časti skúšky alebo časť skúšky, z ktorej neprospel. Riadny termín a opravné termíny konania štátnej skúšky alebo jej časti stanoví rektor alebo dekan pre študijné programy uskutočňované na fakulte. Každý termín štátnej skúšky sa zverejní na úradnej výveske a na webovom sídle univerzity alebo fakulty aspoň mesiac dopredu. (8) Ak sa študent nezúčastnil na štátnej skúške alebo na štátnej skúške neprospel, môže ju vykonať v najbližšom náhradnom (opravnom) termíne určeným fakultou. (9) Študent absolvuje štúdium s vyznamenaním, ak každá časť štátnej skúšky bola vykonaná v riadnom termíne, pričom jej výsledná klasifikácia je hodnotená stupňom výborne a vážený študijný priemer za celé štúdium je nižší ako 1,2. (10) Podmienkou riadneho skončenia doktorandského štúdia je vykonanie dizertačnej skúšky, ktorá patrí medzi štátne skúšky, a obhajoba dizertačnej práce. Preukazuje sa ňou schopnosť a pripravenosť na samostatnú vedeckú a tvorivú činnosť v oblasti výskumu alebo vývoja, alebo na samostatnú teoretickú a tvorivú umeleckú činnosť. (11) So súhlasom univerzity alebo fakulty môže byť záverečná práca napísaná a obhajovaná aj v inom ako štátnom jazyku. V takom prípade je jej súčasťou abstrakt v štátnom jazyku. čl. 12 Riadne skončenie štúdia (1) Na úspešné skončenie štúdia v kreditovom systéme je potrebné, aby študent počas štúdia: a) úspešne absolvoval všetky povinné predmety a získal predpísaný počet za povinne voliteľné predmety, b) získal predpísaný počet kreditov stanovený univerzitou pre príslušný stupeň štúdia, úspešne vykonal štátne skúšky predpísané študijným programom a obhájil záverečnú prácu, ktorá patrí medzi štátne skúšky. (2) Štúdium sa skončí absolvovaním štúdia podľa príslušného študijného programu. Dňom skončenia štúdia je deň, keď je splnená posledná z podmienok predpísaných na riadne skončenie štúdia daného študijného programu. (3) Štúdium podľa študijného programu nesmie prekročiť jeho štandardnú dĺžku o viac ako o dva roky. (4) Absolventom bakalárskeho štúdia sa udeľuje akademický titul bakalár (skratka Bc. sa uvádza pred menom). (5) Absolventom magisterského štúdia sa udeľuje akademický titul magister (skratka Mgr. sa uvádza pred menom). (6) Absolvent magisterského štúdia môže vykonať rigoróznu skúšku. Po jej úspešnom absolvovaní a obhájení rigoróznej práce sa mu udeľuje akademický titul v príslušnom študijnom odbore podľa zákona. (7) Absolventom doktorandského štúdia sa udeľuje akademický titul doktor ( philosophiae doctor, v skratke PhD., ktorá sa uvádza za menom). (8) Doktorandom v oblasti katolíckej teológie sa po absolvovaní prvej ucelenej časti doktorandského štúdia udeľuje akademický titul licenciát teológie (v skratke ThLic. ), o jeho udelení vydá vysoká škola osvedčenie. Absolventom doktorandského štúdia v týchto oblastiach sa udeľuje akademický titul "doktor" ("philosophiae doctor", v skratke "PhD."; skratka "PhD." sa uvádza za menom).
9 Študijný poriadok Trnavskej univerzity v Trnave, z 27. júna čl. 13 Iné skončenie štúdia (1) Okrem riadneho skončenia štúdia sa štúdium na univerzite skončí: a) zanechaním štúdia, b) neskončením štúdia v termíne určenom podľa 65 ods. 2 zákona, c) vylúčením zo štúdia pre nesplnenie požiadaviek, ktoré vyplývajú zo študijného programu a zo študijného poriadku, d) vylúčením zo štúdia podľa 72 ods. 2 písm. c) zákona, e) zrušením študijného programu podľa 87 ods. 2 zákona, ak študent neprijal ponuku univerzity pokračovať v štúdiu iného študijného programu, f) smrťou študenta. (2) Dňom skončenia štúdia je a) podľa odseku 1 písm. a) deň, keď bolo univerzite doručené písomné vyhlásenie študenta o zanechaní štúdia, b) podľa odseku 1 písm. b) koniec akademického roka, v ktorom mal študent skončiť vysokoškolské štúdium, c) podľa odseku 1 písm. c) a d) deň, keď rozhodnutie o vylúčení zo štúdia nadobudlo právoplatnosť, d) podľa odseku 1 písm. e) deň, ku ktorému univerzita oznámila zrušenie študijného programu. (3) Ak sa študent nedostaví na zápis do nasledujúceho obdobia štúdia alebo sa nedostaví po prerušení na opätovný zápis, univerzita písomne vyzve študenta na dostavenie sa k zápisu v lehote desiatich pracovných dní od doručenia tejto výzvy. (4) Ak sa študent po doručení výzvy v určenej lehote k zápisu nedostaví, a ani nepožiada o predĺženie tejto lehoty pre zdravotné dôvody, ktoré mu bránia dostaviť sa na zápis, deň, do ktorého sa mal študent zapísať do ďalšieho obdobia štúdia, alebo v ktorom sa mal opätovne zapísať, sa považuje za deň, v ktorom študent zanechal štúdium. (5) V prípade skončenia podľa ods. 1 písm. a) vydá dekan alebo rektor študentovi na jeho žiadosť výpis splnených študijných povinností, v ktorom sa súčasne uvedie, že štúdium riadne neskončil a ako dlho študent na univerzite študoval. ŠTVRTÁ ČASŤ SPOLOČNÉ, PRECHODNÉ A ZÁVEREČNÉ USTANOVENIA čl. 14 Študijné poriadky fakúlt (1) Fakulta môže v súlade so zákonom a týmto študijným poriadkom vydať študijný poriadok fakulty, ktorým stanoví ďalšie podrobnosti štúdia v študijných programoch uskutočňovaných na fakulte. (2) Študijný poriadok fakulty nadobúda platnosť dňom schválenia návrhu v akademickom senáte univerzity; vznik účinnosti určuje študijný poriadok fakulty. čl. 15 Doplnenie a zmena študijného poriadku Každá zmena študijného poriadku je dodatkom študijného poriadku označeným poradovou číslovkou.
10 Študijný poriadok Trnavskej univerzity v Trnave, z 27. júna čl. 16 Zverejnenie študijného poriadku Študijný poriadok v úplnom znení sa zverejňuje na webovom sídle univerzity. čl. 17 Záverečné ustanovenia (1) Študijný poriadok nadobúda platnosť dňom jeho vyhlásenia na úradnej výveske univerzity a účinnosť odo dňa 1. septembra (2) Podmienky na riadne skončenie štúdia pre študentov prijatých na štúdium akreditovaných študijných programov podľa zákona účinného do 31. decembra 2012 vrátane charakteristiky predmetov a štandardnej dĺžky štúdia zostávajú zachované. (3) Prijímacie konanie na štúdium, ktoré sa má začať od začiatku akademického roka 2013/2014, sa dokončí podľa zákona účinného do 31. decembra čl. 18 Zrušovacie ustanovenia Zrušuje sa Študijný poriadok Trnavskej univerzity v Trnave zo dňa 4. februára prof. JUDr. Soňa Košičiarová, PhD. predsedníčka Akademického senátu Trnavskej univerzity v Trnave prof. doc. JUDr. Marek Šmid, PhD. rektor Trnavskej univerzity v Trnave Študijný poriadok Trnavskej univerzity v Trnave bol vyhlásený na úradnej výveske Trnavskej univerzity v Trnave dňa 9. júla 2013.
FAKULTA MEDZINÁRODNÝCH VZŤAHOV EKONOMICKEJ UNIVERZITY V BRATISLAVE. Dolnozemská cesta 1, Bratislava
FAKULTA MEDZINÁRODNÝCH VZŤAHOV EKONOMICKEJ UNIVERZITY V BRATISLAVE Dolnozemská cesta 1, 852 35 Bratislava tel.: + 421 / (0)2 / 6729 5470, fax: + 421 / (0)2 / 6729 5112 ŠTATÚT Fakulty medzinárodných vzťahov